Renault Mégane I

Mégane I er den første modelgeneration af den lille mellemklassebil Mégane fra den franske bilfabrikant Renault.

Modelhistorie 
Renault Mégane kom på markedet i januar 1996 som femdørs hatchback og tredørs coupé. I december 1996 fulgte den kompakte MPV Scénic, i januar 1997 sedanversionen Classic samt i april 1997 en cabriolet.

Fra 1997 blev ABS-bremser en del af standardudstyret i Mégane.

Facelift 
I marts 1999 fik modelserien et facelift, som medførte en nydesignet front, nydesignede baglygter og et modificeret kabineudstyr. På samme tidspunkt tilkom som yderligere karrosserivariant en stationcar med tilnavnet Grandtour. Mégane Scénic fik et facelift i september 1999 og har siden da været en selvstændig modelserie under navnet Scénic uden præfikset Mégane.

Fra oktober 2000 kom der nye udstyrslinjer, en ny commonrail-dieselmotor og mindre optiske modifikationer som f.eks. en kromliste på kølergrillen og lakerede dørhåndtag (alt efter udstyrsvariant). Ifølge Euro NCAP's hjemmeside fik Mégane i 1999 en karakter på fire stjerner ud af fem mulige i den europæiske standardkollisionstest.

Hatchbackversionen blev afløst allerede i november 2002, mens varianterne Classic (sedan), Grandtour (stationcar) og cabriolet blev afløst trinvis i det følgende år. I Venezuela bygges og sælges første generation af Mégane stadigvæk.

Udstyrslinjer 
I de enkelte versioner af Mégane kunne man vælge mellem tre (senere fire) udstyrslinjer, hvor "RXE" (senere "Privilège") er den bedst udstyrede version. Udstyrslinjerne er:
1995 til 2000
 Eco (mest økonomiske motor)
 RN
 RT
 RXE

2000 til 2003
 Authentique
 Expression
 Dynamique
 Privilège (indeholdt samtlige tilgængelige udstyrspakker)

Derudover kunne man tilvælge fire ekstraudstyrspakker, hvor udstyr og materialer var yderligere forbedret. "Luxe" var dermed det højeste udstyr. Man kunne vælge mellem følgende fire pakker:
 Fairway
 Confort
 Dynamique Luxe
 Luxe

Motorer

Mégane Coach/Coupé 

Mégane Coach (fra marts 1999 Coupé) er den tredørs version af den første Mégane og samtidig en lille sportscoupé. Bilen er teknisk set identisk med Mégane cabriolet. Navnet Coach blev kun benyttet i visse lande som f.eks. Tyskland eller Italien, i Frankrig og England hed modellen Coupé fra starten af.

Til forskel fra hatchbackudgaven kunne modellen fås med stærkere motorer og i specialudgaver. Dermed findes Mégane Coach i tre forskellige udstyrsvarianter:
 Fashion Coach (som standard udstyret med klimaanlæg og el-ruder)
• Coach Rallye Monte Carlo (med dellæderudstyr og hvide instrumentskiver)
• Trim Line (med fuldt læderudstyr, opvarmet forrude, cd-skifter og sædevarme).

Coupé kunne frem til september 2000 kun købes i udstyrsvarianterne Coupé og Coupé Sport. Udstyret omfatter sportssæder, el-ruder (bagi elektriske trækruder), ABS, kørecomputer, startspærre, læderrat, tågeforlygter og på Sport-modellen også hækspoiler, alufælge, klimaanlæg og cd-radio.

Fra oktober 2000 stod fire udstyrslinjer til rådighed:
 Expression (kun 1,4 16V)
 Dynamique
 Evidence
 Privilège

I sommeren 2002 blev produktionen af Mégane Coach/Coupé indstillet.

Motorer

Referencer

Litteratur 
 Automobil Revue. Katalog 1996, 1998, 1999, 2000, 2001 og 2002 (på tysk og fransk).

Eksterne henvisninger 

01
Små mellemklassebiler
Coupéer
Cabrioleter
Stationcars
Forhjulstrukne biler
Biler introduceret i 1996
Biler fra 1990'erne
Biler fra 2000'erne